Saulius Skvernelis

Saulius Skvernelis (g. 1970 m. liepos 23 d. Kaune) – Lietuvos politikas. Buvęs policininkas.

Biografija 
Vaikystėje persikėlė į Kapsuką. 1977-1988 m. mokėsi Kapsuko Jono Jablonskio vidurinėje mokykloje. 1989 m. VU Fizikos fakultete studijavo fiziką, nebaigė. 1990-1994 m. VGTU studijavo automobilių ir autoūkio specialybę, suteikta mechanikos inžinieriaus kvalifikacija.

1994–1998 m. Lietuvos policijos akademijos Policijos teisės ir profesinės taktikos katedros asistentas. 1998–1999 m. Trakų raj. komisariato kelių policijos komisaras-inspektorius. 1998-2005 m. MRU studentas, teisės magistras. 1999–2001 m. Policijos viešosios policijos Kelių policijos tarnybos Organizacinio skyriaus komisaras-inspektorius. 2001–2003 m. viešosios policijos biuro Eismo priežiūros tarnybos Kelių patrulių rinktinės komisaras. 2003–2005 m. policijos eskortavimo rinktinės komisaras. 2005–2008 m. policijos eismo priežiūros tarnybos viršininkas. 2008–2011 m. policijos gen. komisaro Vizgirdo Telyčėno pavaduotojas, 2011–2014 m. gen. komisaras.

2014–2016 m. Algirdo Butkevičiaus Vyriausybėje - partijos „Tvarka ir teisingumas“ vidaus reikalų ministras. 2016 m. su LVŽS išrinktas į Seimą. Nuo 2016 m. lapkričio 22 d. LR ministras pirmininkas. 

2019 m. prezidento rinkimuose LVŽS kandidatas. Apie tai paskelbė sausio 17 d., lankydamasis Rusnėje.

Moka rusų ir lenkų kalbas. Teigė mokantis anglų kalbą.

Šeima 
Vedęs antrą kartą. Žmona – finansininkė Silvija Kirdonytė-Skvernelė (g. 1978 m.).

Turi dukterį (g. 2009 m.) ir sūnų (g. 2016 m.).

Įvertinimas 
 2003 m. PD prie LR VRM atminimo ženklas „Lietuvos policijai – 85“
 2005 m. III laipsnio Vadovybės apsaugos departamento prie VRM garbės ženklas
 2006 m. III laipsnio policijos pasižymėjimo ženklas „Už nuopelnus“
 2020 m. Ordino "Už nuopelnus Lenkijos Respublikai" Didysis kryžius

Šaltiniai 

|-

|-

Lietuvos ministrai pirmininkai
Lietuvos vidaus reikalų ministrai
Lietuvos policijos generaliniai komisarai
Lietuvos policijos generalinio komisaro pavaduotojai
Seimo nariai